Zaz

Cantores a chyfansoddwr o Ffrainc yw Zaz (ganwyd 1 Mai 1980), sy'n cymysgu arddulliau jazz, cerddoriaeth ysgafn Ffrengig, soul ac acwstig. Ei henw iawn yw Isabelle Geffroy. 

Cafodd Zaz ei geni yn Tours, yn ferch i athrawes Sbaeneg a thrydanwr. Astudiodd yn y Conservatoire de Tours. Yn 2000 enillodd ysgoloriaeth ac astudiodd yn Ysgol Cerddoriaeth Fodern Bordeaux, y Centre d'Information et d'Activités Musicales (CIAM). Daeth yn aelod o'r band "Fifty Fingers" yn 2001, ac wedyn yn y band Izar-Adatz o Wlad y Basg. (Ffrangeg)

Un o'i chaneuon mwyaf adnabyddus yw "Je veux", o'i albwm cyntaf, Zaz, a ryddhawyd yn 2010. Ymhlith ei chaneuon mwyaf poblogaidd ar Youtube mae; Qué vendrá a ryddhawyd yn hydref 2018 ac a welwyd gan 74 miliwn o bobl erbyn Mai 2022; Eblouie par la nuit a ryddhawyd yn 2011 ac oedd wedi ei gwylio gan dros 54 miliwn erbyn Mai 2022. Roedd ei fersiwn o gân a ganwyd gan Edith Piaf, "Sous le Ciel de Paris" ("Dan Awyr Paris") oedd wedi ei gwylio dros 16 miliwn o weithiau erbyn Mai 2020. Erbyn Mai 2022 roedd ei chân "Imagine", a ryddhawyd ym mis Medi 2021, wedi ei gwylio dros 2.5 filiwn o weithiau ar Youtube.

Albymau
Zaz (2010)
Recto Verso (2013)
Paris (2014)
Effet miroir (2018)
Isa (2021)

Cyfeiriadau

Categori:Cantorion yr 21ain ganrif o Ffrainc
Categori:Genedigaethau 1980